CELEX: 32018D0896
Language: bg
Date: 2018-06-19 00:00:00
Title: Решение за изпълнение (ЕС) 2018/896 на Комисията от 19 юни 2018 година за определяне на методиката за изчисляване на годишното потребление на тънки пластмасови торбички за пазаруване и за изменение на Решение 2005/270/ЕО (нотифицирано под номер С(2018) 3736) (Текст от значение за ЕИП.)

25.6.2018   
               
               
                  BG
               
               
                  Официален вестник на Европейския съюз
               
               
                  L 160/6
               
            РЕШЕНИЕ ЗА ИЗПЪЛНЕНИЕ (ЕС) 2018/896 НА КОМИСИЯТА
      от 19 юни 2018 година
      за определяне на методиката за изчисляване на годишното потребление на тънки пластмасови торбички за пазаруване и за изменение на Решение 2005/270/ЕО
      
         
            (нотифицирано под номер С(2018) 3736)
         
      
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки (1), и по-специално член 4, параграф 1а от нея,
      като има предвид, че:
      
                  (1)
               
               
                  С Директива 94/62/ЕО от държавите членки се изисква да вземат мерки за намаляване на потреблението на тънки пластмасови торбички за пазаруване и се предвижда тези мерки да гарантират, че не се надвишава определен брой тънки пластмасови торбички за пазаруване на човек годишно или равностойна цел, определена в тегло.
               
            
                  (2)
               
               
                  Необходимо е да се използват хармонизирана система за докладване и хармонизирана методика за изчисляване на потреблението на тънки пластмасови торбички за пазаруване на човек, да се следи потреблението на равнище ЕС и да се оцени дали е постигнато трайно намаление на потреблението на тези торбички.
               
            
                  (3)
               
               
                  Държавите членки могат да определят национални мерки, като посочват или броя, или теглото на тънките пластмасови торбички за пазаруване. Подходите за измерване на потреблението на тънки пластмасови торбички за пазаруване са неразривно свързани с мерките, предприети с цел намаляване на потреблението. Поради това методиката за изчисляване на потреблението следва да предвижда изчисление както на брой, така и на тегло, за да отрази избора на държавите членки между двата типа мерки за намаляване на потреблението.
               
            
                  (4)
               
               
                  Когато се предприемат мерки за намаляване на годишното потребление на тънки пластмасови торбички за пазаруване по тегло, информацията за средното тегло на тънките пластмасови торбички за пазаруване следва да се докладва, за да стане възможно преобразуването на стойностите на потреблението в брой, така че данните, докладвани от различните държави членки на основата на теглото или на броя на тънките пластмасови торбички за пазаруване да могат да се сравняват.
               
            
                  (5)
               
               
                  Държавите членки могат да изключат много тънките пластмасови торбички за пазаруване от националните мерки за намаляване на потреблението. Въпреки това, тези торбички попадат в категорията на тънките пластмасови торбички за пазаруване за целите на докладването и трябва да бъдат включени в системата за докладване на годишното потребление на тънки пластмасови торбички за пазаруване. Методиките на изчисляване въз основа на приходите от задължителни данъци, такси или налози не могат да обхващат тези освободени от мерките и инструментите торбички. За да вземат предвид това, държавите членки следва да изискват от стопанските оператори да докладат броя или теглото на всички тънки пластмасови торбички за пазаруване, пуснати на пазара — също и на онези, които са освободени от такива данъци, такси или налози.
               
            
                  (6)
               
               
                  Форматите за докладване относно опаковките и отпадъците от опаковки са определени в Решение 2005/270/ЕО на Комисията (2). Необходими са нови формати за целите на докладването на потреблението на тънки пластмасови торбички за пазаруване. Поради това Решение 2005/270/ЕО следва да бъде съответно изменено.
               
            
                  (7)
               
               
                  Мерките, предвидени в настоящото решение, са в съответствие със становището на комитета, създаден съгласно член 21 от Директива 94/62/ЕО,
               
            ПРИЕ НАСТОЯЩОТО РЕШЕНИЕ:
      Член 1
      Методика за изчисляване и докладване на годишното потребление
      Годишното потребление на тънки пластмасови торбички за пазаруване на човек се изчислява и докладва, като се използва или методиката за докладване на брой, посочена в член 2, или методиката за докладване на тегло, посочена в член 3.
      Член 2
      Методика за докладване на брой
      1.   Когато дадена държава членка изчислява и докладва годишното потребление на тънки пластмасови торбички за пазаруване на брой, тя използва някое от следните:
      
                  а)
               
               
                  общия брой на тънките пластмасови торбички за пазаруване, пуснати на националния пазар;
               
            
                  б)
               
               
                  сбора на:
                  
                              i)
                           
                           
                              броя на тънките пластмасови торбички за пазаруване, изчислен въз основа на приходите от задължителни данъци, такси или налози, налагани на потребителите за всяка тънка пластмасова торбичка за пазаруване, както са декларирани или докладвани от стопанските оператори съгласно националното законодателство; и
                           
                        
                              ii)
                           
                           
                              броя на тънките пластмасови торбички за пазаруване, освободени от тези данъци, такси или налози, пуснати на нейния национален пазар, както са докладвани от стопанските оператори съгласно националното законодателство.
                           
                        
            2.   Държавите членки, които докладват годишното потребление на тънки пластмасови торбички за пазаруване в съответствие с параграф 1, буква а), изискват от стопанските оператори да докладват броя на тънките пластмасови торбички за пазаруване, пуснати от тях на пазара на тяхната територия за всяка календарна година.
      3.   Държавите членки, които докладват годишното потребление на тънки пластмасови торбички за пазаруване в съответствие с параграф 1, буква б), изискват от стопанските оператори да докладват броя на тънките пластмасови торбички за пазаруване, освободени от данъци, такси или налози, които са били пуснати от тях на пазара на тяхната територия за всяка календарна година.
      4.   Държавите членки, които използват методиката, определена в параграф 1, буква а), докладват годишното потребление на тънки пластмасови торбички за пазаруване, като използват таблица 4 от приложението към Решение 2005/270/ЕО.
      5.   Държавите членки, които използват методиката, определена в параграф 1, буква б), докладват годишното потребление на тънки пластмасови торбички за пазаруване, като използват таблица 5 от приложението към Решение 2005/270/ЕО.
      Член 3
      Методика за докладване в тегло
      1.   Когато дадена държава членка изчислява и докладва годишното потребление на тънки пластмасови торбички за пазаруване на тегло, тя използва някое от следните:
      
                  а)
               
               
                  общото тегло на тънките пластмасови торбички за пазаруване, пуснати на националния пазар;
               
            
                  б)
               
               
                  сбора на:
                  
                              i)
                           
                           
                              теглото на тънките пластмасови торбички за пазаруване, изчислен въз основа на приходите от задължителни данъци, такси или налози, налагани на потребителите за всяка тънка пластмасова торбичка за пазаруване, както са декларирани или докладвани от стопанските оператори съгласно националното законодателство; и
                           
                        
                              ii)
                           
                           
                              теглото на тънките пластмасови торбички за пазаруване, освободени от тези данъци, такси или налози, пуснати на нейния национален пазар, както са докладвани от стопанските оператори съгласно националното законодателство.
                           
                        
            2.   Държавите членки, които докладват годишното потребление на тънки пластмасови торбички за пазаруване в съответствие с настоящия член, изискват от стопанските оператори да предоставят информация за средното тегло на тънките пластмасови торбички за пазаруване
      3.   Държавите членки, които докладват годишното потребление на тънки пластмасови торбички за пазаруване в съответствие с параграф 1, буква а), изискват от стопанските оператори да докладват общото тегло на тънките пластмасови торбички за пазаруване, пуснати от тях на пазара на тяхната територия за всяка календарна година.
      4.   Държавите членки, които докладват годишното потребление на тънки пластмасови торбички за пазаруване в съответствие с параграф 1, буква б), изискват от стопанските оператори да докладват общото тегло на тънките пластмасови торбички за пазаруване, освободени от данъци, такси или налози, които са били пуснати от тях на пазара на тяхната територия за всяка календарна година.
      5.   Държавите членки, които използват методиката, определена в параграф 1, буква а), докладват годишното потребление на тънки пластмасови торбички за пазаруване, като използват таблица 6 от приложението към Решение 2005/270/ЕО.
      6.   Държавите членки, които използват методиката, определена в параграф 1, буква б), докладват годишното потребление на тънки пластмасови торбички за пазаруване, като използват таблица 7 от приложението към Решение 2005/270/ЕО.
      Член 4
      Изменения на Решение 2005/270/ЕО
      Решение 2005/270/ЕО се изменя, както следва:
      
                  1)
               
               
                  Член 9 се заменя със следното:
                  „Член 9
                  1.   Държавите членки предоставят данни относно генерирането, вноса, износа и третирането на отпадъци от опаковки, като използват форматите, посочени в таблици 1, 2 и 3 от приложението.
                  2.   Държавите членки предоставят данни относно потреблението на тънки пластмасови торбички за пазаруване, като използват формата, посочен в таблица 4 или 5 от приложението, според случая, когато докладват потреблението на брой, и формата, посочен в таблица 6 или 7 от приложението, според случая, ако докладват на тегло.“
               
            
                  2)
               
               
                  Приложението се изменя, както е определено в приложението към настоящото решение.
               
            Член 5
      Адресати на настоящото решение са държавите членки.
      
         Съставено в Брюксел на 19 юни 2018 година.
         
            
               За Комисията
            
            Karmenu VELLA
            
               Член на Комисията
            
         
      
      
         (1)  ОВ L 365, 31.12.1994 г., стр. 10.
      
         (2)  Решение 2005/270/ЕО на Комисията от 22 март 2005 г. за установяване на формати, свързани със системата от база данни съгласно Директива 94/62/ЕО на Европейския парламент и на Съвета относно опаковките и отпадъците от опаковки (ОВ L 86, 5.4.2005 г., стр. 6).
      
         ПРИЛОЖЕНИЕ
         В приложението към Решение 2005/270/ЕО се добавят таблици 4—7:
         
            „ТАБЛИЦА 4
            
            
               Годишно потребление на тънки пластмасови торбички за пазаруване, изчислено съгласно методиката, посочена в член 2, параграф 1, буква а) от Решение за изпълнение (ЕС) 2018/896 на Комисията
                (*1)
            
            
                        Брой на тънките пластмасови торбички за пазаруване, пуснати на пазара
                     
                  
                         
                     
                  
                        От които торбички с дебелина от
                     
                  
                        < 15 микрона
                     
                     
                        15 < 50 микрона
                     
                  
                         
                     
                     
                         
                     
                  
               Забележки:
            
            
                        1.
                     
                     
                        Бял фон на клетката: Предоставянето на данни е задължително
                     
                  
                        2.
                     
                     
                        Сив фон на клетката: Предоставянето на данни е доброволно
                     
                  
               ТАБЛИЦА 5
            
            
               Годишно потребление на тънки пластмасови торбички за пазаруване, изчислено съгласно методиката, посочена в член 2, параграф 1, буква б) от Решение за изпълнение (ЕС) 2018/896
            
            
                        Брой на тънките пластмасови торбички за пазаруване, изчислен въз основа на приходите от задължителни данъци, такси или налози
                     
                  
                        Брой на тънките пластмасови торбички за пазаруване, изчислен въз основа на задължителни данъци, такси или налози, както са декларирани или докладвани от стопанските оператори
                     
                     
                        Брой на тънките пластмасови торбички за пазаруване, освободени от задължителни данъци, такси или налози, както са докладвани от стопанските оператори
                     
                  
                        а)
                     
                     
                        б)
                     
                  
                        a)+б)
                     
                  
                        От които торбички с дебелина от
                     
                  
                        < 15 микрона
                     
                     
                        15 < 50 микрона
                     
                     
                        < 15 микрона
                     
                     
                        15 < 50 микрона
                     
                  
                         
                     
                     
                         
                     
                     
                         
                     
                     
                         
                     
                  
               Забележки:
            
            
                        1.
                     
                     
                        Бял фон на клетката: Предоставянето на данни е задължително
                     
                  
                        2.
                     
                     
                        Сив фон на клетката: Предоставянето на данни е доброволно
                     
                  
                        3.
                     
                     
                        Когато няма освобождаване, стойността на б) се посочва като 0.
                     
                  
               ТАБЛИЦА 6
            
            
               Годишно потребление на тънки пластмасови торбички за пазаруване, изчислено съгласно методиката, посочена в член 3, параграф 1, буква а) от Решение за изпълнение (ЕС) 2018/896
            
            
                        Тегло на тънките пластмасови торбички за пазаруване, пуснати на пазара
                     
                  
                        Тегло на тънките пластмасови торбички за пазаруване, пуснати на пазара
                     
                     
                        Претеглено средно тегло на тънка пластмасова торбичка за пазаруване, според докладваното от стопанските оператори
                     
                  
                         
                     
                     
                         
                     
                  
                        От които торбички с дебелина от
                     
                     
                        С дебелина от
                     
                  
                         
                     
                  
                        < 15 микрона
                     
                     
                        15 < 50 микрона
                     
                     
                        < 15 микрона
                     
                     
                        15 < 50 микрона
                     
                  
                         
                     
                     
                         
                     
                     
                         
                     
                     
                         
                     
                  
               Забележки:
            
            
                        1.
                     
                     
                        Бял фон на клетката: Предоставянето на данни е задължително
                     
                  
                        2.
                     
                     
                        Сив фон на клетката: Предоставянето на данни е доброволно
                     
                  
               ТАБЛИЦА 7
            
            
               Годишно потребление на тънки пластмасови торбички за пазаруване, изчислено съгласно методиката, посочена в член 3, параграф 1, буква б) от Решение за изпълнение (ЕС) 2018/896
            
            
                        Тегло на тънките пластмасови торбички за пазаруване, изчислено на базата на задължителни данъци, такси или налози
                     
                  
                        Тегло на тънките пластмасови торбички за пазаруване, изчислено въз основа на приходите от задължителни данъци, такси или налози, както са декларирани или докладвани от стопанските оператори
                     
                     
                        Тегло на тънките пластмасови торбички за пазаруване, освободени от задължителни данъци, такси или налози, както са докладвани от стопанските оператори
                     
                     
                        Средно тегло на тънка пластмасова торбичка за пазаруване, според докладваното от стопанските оператори
                     
                  
                        а
                     
                     
                        б
                     
                     
                         
                     
                  
                        a + б
                     
                  
                        От които торбички с дебелина от
                     
                  
                        < 15 микрона
                     
                     
                        15 < 50 микрона
                     
                     
                        < 15 микрона
                     
                     
                        15 < 50 микрона
                     
                     
                        а)
                        15 < 50 микрона
                     
                     
                        б)
                        15 < 50 микрона
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Забележки:
            
            
                        1.
                     
                     
                        Бял фон на клетката: Предоставянето на данни е задължително
                     
                  
                        2.
                     
                     
                        Сив фон на клетката: Предоставянето на данни е доброволно
                     
                  
                        3.
                     
                     
                        Когато няма освобождаване, стойността на б) е равна на 0.“
                     
                  
         
            (*1)  Решение за изпълнение (ЕС) 2018/896 на Комисията от 19 юни 2018 година за определяне на методиката за изчисляване на годишното потребление на тънки пластмасови торбички за пазаруване и за изменение на Решение 2005/270/ЕО (ОВ L 160, 25.6.2018 г., стр. 6).